
Pravilnik o disciplinski in materialni odgovornosti Bowling zveze Slovenije

 

I. SPLOŠNE DOLOČBE
1. člen

Pravilnik o disciplinski in materialni odgovornosti Bowling zveze Slovenije (v nadaljevanju pravilnik) predpisuje in ureja prekrške, odgovornosti, kazni zanje in postopek za izrekanje kazni, kot tudi druga vprašanja v primeru nespoštovanja vseh veljavnih aktov BZS. 

2. člen 

Klubi s svojimi splošnimi akti urejajo vprašanja disciplinske odgovornosti glede kršenja klubske discipline. Izrekanje kazni za prekrške klubske discipline ne izključuje disciplinske odgovornosti po tem pravilniku in obratno. 

Klubske disciplinske kazni, izrečene po splošnih klubskih aktih, veljajo samo v okviru kluba, razen v primeru drugega odstavka 34. člena tega pravilnika. 

3. člen 

S propozicijami pravili slovenskih prvenstvenih in pokalnih tekmovanj se lahko predpišejo in ugotavljajo tudi drugi prekrški. Kazni  za te prekrške so lahko zgolj takšne, kot jih predvideva ta pravilnik. 

4. člen 

Ta pravilnik velja za vse registrirane tekmovalce, člane BZS (klube in bowling centre) in organizacije v BZS, njene organe in telesa, kakor tudi za osebe, ki so člani teh klubov, organizacij in teles (v nadaljevanju bowling organizacije) ter za ostale osebe, ki opravljajo katero koli funkcijo v bowling organizaciji. 

5. člen 

Članu bowling organizacije in bowling organizaciji ne more biti izrečena kazen za prekršek, ki pred storitvijo ni bil določen s tem Pravilnikom ali katerim koli drugim veljavnim aktom BZS, kot prekršek in za katerega na enak način ni bila predpisana kazen. 

6. člen 

Nikogar se ne more šteti za storilca prekrška, preden to ni ugotovljeno s pravnomočno odločbo pristojnega organa. 

7. člen 

Za prekršek, ki ga storijo posamezne bowling organizacije, se kaznujejo tudi odgovorne osebe v teh organizacijah. Odgovorna oseba je oseba, ki ji je poverjen določen delokrog posamezne bowling organizacije. 

8. člen 

Posamezne bowling organizacije storijo prekršek, če do storitve prekrška pride s storitvijo ali opustitvijo dejanja s strani organa, odgovorne osebe ali druge osebe, ki je bila pooblaščena, da predstavlja organ ali posamezno bowling organizacijo.
9. člen 

Odgovornost odgovorne osebe nastane, če je do prekrška prišlo z njeno storitvijo ali opustitvijo dejanja in je pri tem postopala malomarno. 

Odgovornost odgovorne osebe ne preneha ob prenehanju članstva ali funkcije v organu ali posamezni bowling organizaciji. 

10. člen 

Ta pravilnik se uporablja ne glede na to ali je prekršek storjen na ozemlju Republike Slovenije ali zunaj nje. 

11. člen 

Ta pravilnik se uporablja, če z mednarodnimi predpisi, sprejetimi s strani BZS, ni določeno drugače, tudi za tuje državljane, ki so člani posamezne bowling organizacije. 

12. člen 

Nepoznavanje tega pravilnika in vseh veljavnih aktov BZS ne izključuje disciplinske odgovornosti.  

II. DISCIPLINSKI PREKRŠKI
13. člen 

Storilec je odgovoren, če prekršek stori naklepno ali iz malomarnosti. 

V smislu tega Pravilnika ni prekršek, če je storjen v samoobrambi, skrajni sili ter dejanski ali pravni zmoti. 

14. člen 

Za prekršek so odgovorni storilec, napeljevalec in pomočnik pri storjenem prekršku. 
15. člen 

Poskus se kaznuje samo, če je tako določeno s tem Pravilnikom.  

III. VRSTE KAZNI
16. člen 

Storilcu kazni se lahko izrečejo naslednje kazni:

–          opomin,

–          javni opomin,

–          denarna kazen,

–          prepoved igranja določenega števila tekem na svojem igrišču,

–          prepoved igranja ali opravljanja dolžnosti na določenem številu tekem,

–          časovna prepoved igranja ali opravljanja dolžnosti,

–          izključitev iz nadaljnjega tekmovanja in prehod v nižji rang tekmovanja,

–          doživljenjska diskvalifikacija. 

Za opravljanje dolžnosti se šteje tudi organizacija tekmovanja v bowling centru, ki je član BZS. 

17. člen 

Opomin ali javni opomin se izreče za prekrške, storjene v posebno olajševalnih okoliščinah, za katere je sicer predvidena kazen prepovedi igranja ali opravljanja dolžnosti na določenem številu tekem, pa organ, ki vodi postopek oceni, da bo s tako kaznijo dosežen namen kaznovanja. 

18. člen 

Denarna kazen se lahko izreče samo storilcu prekrška, ki kakor koli ustvarja finančno nadomestilo v zvezi z bowling športom. 

Višina denarne kazni za fizične osebe se izreče v razponu od 10% do 50% povprečnega OD v Sloveniji, v zadnjih treh mesecih, za klube pa od 100% pa do 200% povprečnega OD v Sloveniji, v enakem obdobju, objavljenega v Uradnem listu RS. 

Kršilec je dolžan denarno kazen na transakcijski račun BZS plačati v roku 15 dni po pravnomočnosti odločbe, sicer je suspendiran do dneva plačila denarne kazni. 

19. člen 

Kazen prepovedi igranja ali opravljanja dolžnosti se lahko izreče kot prepoved igranja ali opravljanja dolžnosti na določenem številu tekem, za določeno vrsto tekmovanja (prvenstvenem, pokalnem, prijateljskem, meddržavnem, za reprezentanco) ali za tekmovanja vseh vrst. 

Klub, kateremu je izrečena kazen prepovedi igranja določenega števila tekem na svojem igrišču, lahko igra tekmo v drugem kraju, kjer je registrirana dvorana za tak rang tekmovanja v tekoči tekmovalni sezoni. Kraj mora biti oddaljen vsaj80 kmod kraja kluba, ki je kaznovan. 

Klub, kateremu je izrečena kazen igranja tekem na svojem igrišču brez prisotnosti gledalcev, mora poskrbeti, da tekmi lahko prisostvujejo samo uradne osebe in predstavniki sredstev javnega obveščanja. 

Kazen prepovedi igranja ali opravljanja dolžnosti se izreče za največ 8 tekem, prav tako pa kazen prepovedi igranja na svojem igrišču ali pa kazen igranja na svojem igrišču brez prisotnosti gledalcev. 

20. člen 

Kazen časovne prepovedi igranja ali opravljanja dolžnosti pomeni prepoved igranja ali opravljanja dolžnosti za določeno časovno obdobje. 

Kazen časovne prepovedi igranja ali opravljanja dolžnosti se lahko izreče kot prepoved na vseh tekmah vseh vrst tekmovanja ali kot prepoved igranja tekem posameznih vrst tekmovanja ter opravljanja posameznih ali vseh dolžnosti v določenem časovnem obdobju.

Kazen časovne prepovedi igranja ali opravljanja dolžnosti se izreče v polnih mesecih ali letih. 

Kazen časovne prepovedi igranja ali opravljanja dolžnosti se izreče za najmanj dva meseca in največ za dve leti. 

V primeru, ko se izreče kazen storilcu, ki prestaja že prej izrečeno časovno kazen prepovedi igranja ali opravljanja dolžnosti, se lahko izreče enotno časovno kazen v trajanju več kot dve leti, vendar največ za tri leta. 

Če kršilec po drugi kazni naredi nov prekršek, se mu lahko izreče doživljenjska diskvalifikacija. 

21. člen 

Kazen doživljenjske diskvalifikacije ali kazen prehoda v nižji rang tekmovanja se izreče za prekrške storjene v posebno oteževalnih okoliščinah, ko je storilec pri izvršitvi prekrška pokazal posebno odločnost, vztrajnost ali brezobzirnost ali je povzročil posebno težke posledice. 
22. člen 

Pri izrekanju kazni prepovedi prisotnosti gledalcev na določenem številu tekem, kazni prepovedi igranja določenega števila tekem na svojem igrišču, kazni prepovedi igranja ali opravljanja dolžnosti na določenem številu tekem, kazni časovne prepovedi igranja ali opravljanja dolžnosti in denarne kazni, lahko organ, ki vodi postopek, odloži izvršitev izrečene kazni za obdobje, ki ne more biti krajše od 6 – ih mesecev in ne daljše od 2 – eh let, s tem, da se izrečena kazen ne izvrši, če storilec v tem obdobju ne naredi nobenega novega prekrška (pogojna kazen). 

Pogojna kazen se izreče, če po okoliščinah ob prekršku in po obnašanju kršilca po izvršitvi prekrška in upoštevaje njegovo preteklost, organ, ki vodi postopek oceni, da kršilec tudi brez izvršitve izrečene kazni v bodoče ne bo delal prekrškov in je s pogojno kaznijo dosežen namen kaznovanja.  

IV. IZREKANJE KAZNI
23. člen 

Pri izrekanju kazni se upoštevajo vse okoliščine, ki vplivajo na to, da bo kazen večja ali manjša in še posebno:

–          teža storjenega prekrška,

–          stopnja odgovornosti storilca,

–          pobude, iz katerih je bil prekršek storjen,

–          obnašanje po prekršku. 

V primeru, da obstajajo olajševalne okoliščine, ki kažejo, da bi se z milejšo kaznijo lahko dosegel namen kaznovanja, lahko organ, ko vodi postopek, izreče kazen, ki je nižja od tiste, ki je predpisana s tem Pravilnikom. 

Kazen prepovedi igranja ali opravljanja dolžnosti na določenem številu tekem, kazen časovne prepovedi igranja ali opravljanja dolžnosti ali denarna kazen, se lahko zniža največ do polovice kazni, predpisane za tak prekršek, s tem, da se klubu z znižanjem kazni lahko vedno izreče denarna kazen.

V primeru, ko se prvič izreka kazen igralcu, mlajšemu od 18 let in je za prekršek zagrožena časovna kazen prepovedi igranja, se vedno izreče nižja kazen od predpisane, če pa je zagrožena kazen prepovedi igranja določenega števila tekem, se kazen zniža v smislu 3. odstavka tega člena. 
24. člen 

Oteževalne okoliščine obstajajo takrat, kadar je storilec prekrška povratnik, kadar so bile s prekrškom povzročene posebno težke posledice ali kadar obstajajo kakšne druge okoliščine, zaradi katerih je prekršek dobil težjo obliko. 

Storilec je povratnik, če je bil že prej kaznovan za storjen prekršek in ni minilo več kot dve leti od dneva izreka kazni. 

25. člen

Olajševalne okoliščine so prisotne vedno, kadar se je storilec pred storjenim prekrškom primerno športno obnašal ali za to kaže njegova športna pot, ugled ali udeležba v reprezentanci ali druge zasluge in priznanja za razvoj bowlinga. Če kršitelj prekršek prizna, je to vedno olajševalna okoliščina. 

26. člen 

Kadar se izreka kazni za več prekrškov, o katerih se odloča istočasno, se najprej ugotovi kazen za vsak prekršek posebej, nato se določi enotno kazen po naslednjih pravilih:

–          če je za en prekršek določena kazen doživljenjske diskvalifikacije, se izreče samo ta kazen,

–          več izrečenih kazni časovne prepovedi igranja ali opravljanja dolžnosti ali kazni prepovedi igranja ali opravljanja dolžnosti na določenem številu tekem, se združi v enotno kazen, ki mora biti večja od vsote vseh izrečenih kazni,

–          če je za en prekršek izrečena kazen časovne prepovedi igranja ali opravljanja dolžnosti, za drugi prekršek pa prepoved igranja ali opravljanja dolžnosti na določenem številu tekem, se izreče enotna časovna kazen prepovedi igranja ali opravljanja dolžnosti. 

27. člen 

Kadar se izreka kazen storilcu, ki je prestal kazen, bo pooblaščeni organ to kazen štel kot dejstvo, odmeril kazen za novi prekršek in potem izrekel enotno kazen v smislu členov 20. in 26. tega Pravilnika, s tem, da se že odsluženi del kazni šteje kot del enotne kazni. 

V. ZASTARANJE
28. člen 

Sprožitev disciplinskega postopka zastara v roku 6–ih mesecev, računajoč od dneva storitve prekrška, oziroma v roku 3–eh mesecev od dneva, ko se za storjeni prekršek izve. 

Disciplinskega postopka ni mogoče nadaljevati, če v roku 6–ih mesecev od dneva sprožitve postopka ni bila sprejeta prvostopenjska odločba. 

VI. ZASTARANJE, ČRTANJE IN PRESTAJANJE KAZNI
29. člen 

Izrečene kazni ni mogoče izvršiti, če je poteklo:

–          eno leto od izreka kazni prepovedi igranja ali opravljanja dolžnosti na določenem številu tekem,

–          dve leti od izreka kazni časovne prepovedi igranja ali opravljanja dolžnosti v tajanju do enega leta,

–          tri leta od izreka kazni časovne prepovedi igranja ali opravljanja dolžnosti v tajanju preko enega leta,

–          eno leto od izreka denarne kazni. 

Rok za zastaranje izvršitve kazni se začne z dnem, ko je odločba postala pravnomočna, pri pogojni kazni pa z dnem, ko je postala pravnomočna odločba za njeno izvršitev. 

Prestajanje izrečene časovne kazni ali kazni za prepoved igranja na določenem številu tekem ne teče v času služenja vojaškega roka ali prestajanja zaporne kazni na podlagi sodbe ali v času igranja v tujini. 

30. člen 

Po izteku enega leta od dne prestane, oproščene ali zastarane kazni, se kaznovani črta iz evidence kaznovanih. 

Pogojna kazen se črta iz evidence kaznovanih po izteku šestih mesecev, od dneva izteka časa, za katerega je bila izvršitev odložena.  

VII. EVIDENCA KAZNI
31. člen 

Pravnomočne odločitve se vpisujejo v evidenco, ki jo vodi organ, pristojen za izrekanje kazni na prvi stopnji. Evidenca kazni, izrečenih sodnikom in trenerjem, se vodi tudi v ustreznih združenjih.  

VIII. DISCIPLINSKI POSTOPEK IN PRISTOJNOSTI
32. člen 

Disciplinski postopek se sproži na osnovi prijave, ki jo lahko poda vsaka uradna oseba, organ ali organizacija BZS ter vsi člani BZS in njihovi registrirani igralci. Prijavo lahko poda tudi predstavnik bowling centra, kjer se je odvijala tekma, če meni, da je bila storjena disciplinska kršitev. Prijava je lahko tudi anonimna. 

33. člen 

V smislu tega Pravilnika lahko odločajo disciplinski organi:

–          klubov,

–          drugi organi predvideni s posebnimi akti,

–          Disciplinsko razsodišče disciplinski sodnik BZS. 

34. Člen
Disciplinski organ kluba lahko vodi postopek in izreče kazni za prekrške, ki so jih storili člani tega kluba. 

Kazen prepovedi igranja se izvrši, če je potrjena s strani pristojnega disciplinskega organa. 
35. člen 

Disciplinsko razsodišče Disciplinski sodnik BZS vodi postopek in odloča o prekrških, storjenih na državnih in ligaških tekmovanjih, prijateljskih tekmah, turnirjih in mednarodnih tekmah, na katerih sodelujejo klubi, posamezni tekmovalci in reprezentanca, ter o prekrških, ki jih storijo člani BZS, njeni organi in organizacije, klubi ter sodniške in trenerske organizacije, če ti prekrški niso opredeljeni v tekmovalnih propozicijah. Pravilih.
36. člen 

Disciplinsko razsodišče Disciplinskega sodnika sestavljajo 3 člani, ki jih imenuje Skupščina BZS. 

Disciplinskemu razsodišču Disciplinskemu sodniku pri delu lahko pomagajo strokovni sodelavci, ki se jih lahko pooblasti za rešitev posameznih zadev v postopku, ki so potrebne za pravilno odločitev. 

37. člen 

Disciplinsko razsodišče Disciplinski sodnik sprejema odločitve po opravljenem postopku in pridobitvi izjav udeleženih, ki so lahko tudi v pisni obliki, kot to določa statut BZS. 

38. člen 

V disciplinskem postopku Disciplinsko razsodišče Disciplinski sodnik ocenjuje dokaze po prosti presoji. 

39. člen 

Če obstaja utemeljen sum, da je osumljenec naredil prekršek, za katerega se lahko izreče časovna kazen prepovedi igranja ali opravljanja dolžnosti ali doživljenjska diskvalifikacija, se lahko izreče suspenz. 

Suspenz izreče predsednik Disciplinskega razsodišča Disciplinski sodnik in traja največ 15 dni. 

Suspenz izrečen s strani predsednika Disciplinskega razsodišča Disciplinskega sodnika, lahko podaljša celotno Disciplinsko razsodišče do izreka prvostopenjske odločitve, s tem, da se lahko podaljša po pravnomočnosti odločitve, razen v primeru člena 18 tega Pravilnika. 

Čas pod suspenzom se šteje v kazen. O odločitvi o suspenzu se obvešča s telegramom.

40. člen 

V primeru izključitve igralca na tekmi ter podane prijave s strani tehničnega komisarja ali sodnika je suspenz avtomatski. 

Avtomatski suspenz traja največ eno tekmo. 

41. člen 

Disciplinsko razsodišče Disciplinski sodnik odloča s pisno odločbo, ki vsebuje:

–          ime in sestavo organa, ki odloča ter datum odločbe,

–          ime in priimek ter funkcijo osebe, oziroma naziv organa, kateremu se kazen izreka,

–          opis prekrška,

–          odločitev o kazni,

–          obrazložitev odločitve,

–          pravni pouk o pritožbi. 

42. člen 

Odločba se napiše v zadostnem številu izvodov za kaznovanega, njegov klub (če je kaznovan igralec), bowling vodstvo in tistega, ki je podal prijavo. 

43. člen 

Proti odločitvi Disciplinskega razsodišča Disciplinskega sodnika izrečeni na prvi stopnji se lahko poda pritožba v roku 15 dni od prejema pisne odločbe. Naslovi se jo lahko na Upravni odbor BZS, preko Disciplinskega razsodišča Disciplinskega sodnika, ki mora nato sklicati izredno skupščino BZS. 

Pritožbo lahko poda tisti, ki je podal prijavo, kaznovani ali klub za svojega igralca. 

44. člen 

Skupščina BZS lahko pritožbo s sklepom:

–          zavrže,

–          zavrne in potrdi odločitev Disciplinskega razsodišča Disciplinskega sodnika,

–          upošteva in zadevo vrne Disciplinskemu razsodišču Disciplinskemu sodniku v ponovno odločanje,

–          spremeni odločitev (izda novo odločbo). 

Skupščina BZS pritožbo zavrže v primeru njene nepravočasnosti in nedopustnosti. Udeležence postopka se o odločitvi skupščine BZS obvesti s priporočenim pismom, odločitev pa se tudi objavi na spletni strani BZS (razen kadar gre za izrek opomina). 

45. člen 

V primeru, ko je izrečena kazen doživljenjske diskvalifikacije ali časovna prepoved igranja ali opravljanja dolžnosti v trajanju več kot enega leta, pritožba na skupščino BZS ne zadrži izvršitve odločbe. 

46. člen 

Če je pritožbo vložil samo kaznovani, se prvostopenjska odločitev ne more spremeniti v njegovo škodo. 

Vložena pritožba zadrži izvršitev izpodbijane odločbe, razen v primeru, predvidenem v členu 45 tega pravilnika in vložene pritožbe proti suspenzu.  
IX. IZREDNA PRAVNA SREDSTVA
47. člen 

Obnova postopka se lahko zahteva:

–          če obstaja sum, da je odločitev zasnovana na lažnih dejstvih,

–          če obstajajo nova dejstva in novi dokazi, ki se jih prej ni poznalo in bi lahko vplivali na odločitev. 

48. člen 

Predlog za obnovo postopka lahko vloži:

–          kaznovani,

–          klub, če je kaznovan njegov igralec,

–          tisti, ki vloži prijavo. 

Predlog za obnovo postopka se vloži v roku 6 mesecev od dneva pravnomočnosti odločbe. O predlogu za obnovo postopka odloča organ, čigar odločbo se izpodbija.  

X. ZAHTEVA ZA VARSTVO ZAKONITOSTI
49. člen 

Proti pravnomočnim odločbam, ki so izdane v nasprotju s splošnimi akti BZS, se lahko vloži zahtevo za varstvo zakonitosti. 

O zahtevi za varstvo zakonitosti odloča Skupščina BZS, vloži pa jo predsednik BZS. 

Zahtevo za varstvo zakonitosti se lahko vloži v roku treh mesecev od dneva pravnomočnosti odločbe. 

50. člen 

Zahtevo za varstvo zakonitosti se lahko ali odbije ali sprejme in razveljavi pravnomočna odločitev ter se predmet vrne v ponovno reševanje in odločitev.  

XI. POMILOSTITEV
51. člen 

Na osnovi prošnje kaznovanega lahko Skupščina BZS kaznovanega oprosti nadaljnjega prestajanja kazni ali kazen zniža, če obstajajo take okoliščine, ki tako odločitev opravičujejo. 

Ob odločitvi v smislu prejšnjega odstavka se vedno spoštuje tudi mnenje prvostopenjskega organa. 

Prošnja za pomilostitev se lahko vloži po izteku 6 mesecev od pravnomočnosti prvostopenjske odločbe.  

XII. POSEBNI DEL
52. člen 

Kdor na kateri koli način krši in ne spoštuje pravil, s katerimi se ureja status športnika, se kaznuje s časovno prepovedjo igranja ali opravljanja dolžnosti. 

V posebno težkih primerih se lahko izreče doživljenjska diskvalifikacija. 

Če prekršek zagreši klub – ekipa, se kaznuje s prehodom v nižji rang tekmovanja. 

53. člen 

Kdor ne izvrši odločitve organa BZS:

–          se kaznuje s časovno prepovedjo igranja ali opravljanja dolžnosti do enega leta,

–          če prekršek zagreši klub, se vse njegove ekipe kaznuje s prehodom v najnižji rang tekmovanja. 

54. člen 

Kdor deluje posredno ali neposredno proti odločitvi organa BZS ali na drug način resno ogroža ugled ali delovanje teh organov:

–          se kaznuje s časovno prepovedjo igranja ali opravljanja dolžnosti,

–          če prekršek zagreši klub ali ekipa, se lahko kaznuje s prehodom v najnižji rang tekmovanja. 

55. člen 

Kdor se pred organom BZS nedostojno ali nešportno vede:

–          se kaznuje s časovno prepovedjo igranja ali opravljanja dolžnosti. 

56. člen 

Kdor žali ali govori in prenaša neresnice o bowling vodstvu ali bowling organizaciji BZS ali tekmovalcu:

–          se kaznuje s časovno prepovedjo igranja ali opravljanja dolžnosti, ,

–          če prekršek stori klub ali njegov organ, se kaznuje z denarno kaznijo. 

57. člen 

Kdor nagovarja tekmovalca ali funkcionarja kluba, da ekipa ne nastopi ali ne nastopi v najmočnejši zasedbi, da se ne trudi, da ne igra po najboljših močeh ali da zapusti igrišče:

–          se kaznuje s časovno prepovedjo igranja ali opravljanja dolžnosti v trajanju najmanj tri mesece,

–          če je nagovarjanje uspelo, se lahko izreče kazen doživljenjske diskvalifikacije,

–          igralec, ki pristane na nagovarjanje iz prvega odstavka tega člena, se kaznuje z enako kaznijo, klub pa s prehodom v nižji rang tekmovanja. 

58. člen 

Kdor z nagovarjanjem ali z obljubo nagrade ali na drug način vpliva na sodnika, da svoje dolžnosti ne opravi v smislu pravil bowling igre:

–          se kaznuje s časovno prepovedjo igranja ali opravljanja dolžnosti v trajanju najmanj šestih mesecev,

–          če je nagovarjanje uspelo, se lahko izreče kazen doživljenjske diskvalifikacije. 

Sodnik, ki je pristal na nagovarjanje, darilo ali obljubljeno nagrado in svojo dolžnost opravil v nasprotju s pravili bowling igre:

–          se kaznuje z enako kaznijo,

–          če je prekršek storil klub – ekipa, se kaznuje s prehodom v najnižji rang tekmovanja. 

59. člen 

Kdor na kateri koli način vpliva ali sodeluje pri vnaprej dogovorjenem rezultatu na bowling tekmi, kjer doseženi rezultat ni posledica športnega tekmovanja:

–          se kaznuje s časovno prepovedjo igranja ali opravljanja dolžnosti v trajanju najmanj šestih mesecev ali z doživljenjsko diskvalifikacijo. 

Klub, ki sodeluje pri vnaprej dogovorjenem rezultatu:

–          se kaznuje z denarno kaznijo in prehodom v najnižji rang tekmovanja. 

60. člen

Kdor kljub predhodni prijavi ne pride na tekmo (igralec ali cela ekipa) in ne-prihoda pravočasno (najmanj 24 ur pred tekmo) ne odjavi TTK-ju:

–           se kaznuje s prepovedjo igranja ali opravljanja dolžnosti. 

Klub ali ekipa, ki brez opravičljivih razlogov odpove tekmo, se kaznuje s prepovedjo igranja.

61. člen 

Klub, ki do BZS ne izpolni svojih obveznosti in dolžnosti:

–          se kaznuje z denarno kaznijo. 

62. člen 

Kdor z izjavo ali na drugi način zavestno zavede v zmoto organe, telesa ali funkcionarje teh teles v BZS, pa je zato sprejeta odločitev, ki sicer ne bi bila sprejeta:

–          se kaznuje s prepovedjo igranja ali opravljanja dolžnosti za določeno število tekem,

–          če prekršek stori klub ali njegov organ ali funkcionar, se kaznuje z enako kaznijo ali denarno kaznijo. 

63. člen 

Kdor v postopku pred organom BZS lažno priča:

–          se kaznuje s prepovedjo igranja ali opravljanja dolžnosti v trajanju šestih mesecev,

–          če prekršek stori klub ali njegov organ ali funkcionar, se kaznuje z denarno kaznijo. 

64. člen 

Kdor se na javnem mestu kot član kluba, ki je član BZS, ali funkcionar nespodobno obnaša:

–          se kaznuje s časovno prepovedjo igranja ali opravljanja dolžnosti do enega leta. 

Kdor se na bowling tekmovanju nespodobno obnaša kot član kluba, ki je član BZS, ali funkcionar, pa ni udeleženec tekme:

–          se kaznuje s časovno prepovedjo igranja ali opravljanja dolžnosti do enega leta. 

65. člen 

Kdor žali, izziva ali fizično napade tekmovalca, trenerja, funkcionarja, sodnika ali gledalca na tekmi ali izven bowling igrišč ali poškoduje ali razbija po inventarju bowling centra:

–          se kaznuje s prepovedjo igranja ali opravljanja dolžnosti na določenem številu tekem, v težjih primerih pa s časovno prepovedjo igranja ali opravljanja dolžnosti. 

V posebno težkih primerih se lahko izreče kazen doživljenjske diskvalifikacije. 

66. člen

Klub – ekipa, ki je pod suspenzom in nastopi na javni tekmi:

–          se kaznuje s prehodom v najnižji rang tekmovanja,

–          ekipa, ki je suspendirana ali nastopi z igralcem, ki je nepravilno registriran, ki ni registriran, ki je suspendiran ali prestaja kazen, izgubi tekmo in ne dobi točk za to tekmo. Če ekipa na tak način izgubi dve tekmi, se kaznuje s prehodom v najnižji rang tekmovanja. 

67. člen 

Klub – ekipa, ki ne prijavi pravočasno kraja in časa igranja tekme:

–          se kaznuje z denarno kaznijo. 

68. člen 

Igralec, funkcionar ali trener, po krivdi katerega pride do prekinitve tekme, ki se potem ne nadaljuje:

–          se kaznuje s časovno prepovedjo igranja ali opravljanja dolžnosti. 

69. člen 

Igralec ali trener, ki je odstranjen s klopi in se še naprej nešportno obnaša:

–          se kaznuje s časovno prepovedjo igranja ali opravljanja dolžnosti. 

70. člen 

Igralec ali trener, ki fizično napade nasprotnega igralca na tekmi:

–          se kaznuje s prepovedjo igranja ali opravljanja dolžnosti na določenem številu tekem, v težjih primerih pa s časovno prepovedjo igranja ali opravljanja dolžnosti. 

71. člen 

Igralec, trener ali drug član BZS, ki javno nešportno kritizira odločitve sodnikov ali organov BZS:

–          se kaznuje s prepovedjo igranja ali opravljanja dolžnosti na določenem številu tekem.
72. člen 

Igralec, ki ob registraciji poda netočne podatke:

–          se kaznuje s prepovedjo igranja. 

Če prekršek iz prvega odstavka stori klub:

–          se kaznuje z denarno kaznijo. 

73. člen 

Igralec, ki nastopi za drug klub brez odobritve svojega kluba:

–          se kaznuje s prepovedjo igranja na določenem številu tekem. 

Ekipa – klub, ki brez odobritve uvrsti v ekipo igralca drugega kluba:

–          se kaznuje z denarno kaznijo. 

74. člen 

Igralec, ki brez razloga zamudi, neopravičeno odpove nastop za reprezentanco ali neopravičeno ne pride na priprave reprezentance:

–          se kaznuje s prepovedjo igranja na določenem številu tekem. 

Če je do zamude ali neprihoda prišlo po krivdi kluba:

–          se klub kaznuje z denarno kaznijo. 

75. člen 

Igralec ali funkcionar, ki sodeluje v reprezentanci ali na mednarodni tekmi, in s svojimi dejanji škodi ugledu bowling športa:

–          se kaznuje s časovno prepovedjo igranja ali opravljanja dolžnosti. 

Če se prekršek zgodi v posebno oteževalnih okoliščinah:

–          se lahko izreče doživljenjska diskvalifikacija. 

Če prekršek stori klub – ekipa:

–          se kaznuje s prehodom v nižji rang tekmovanja. 

76. člen 

Igralec, ki istočasno podpiše zahtevo za prestop za več klubov:

–          se kaznuje s časovno prepovedjo igranja. 

Klub, ki je bil seznanjen, da je igralec podpisal zahtevo za prestop za drug klub ali dovoli podpis zahteve za prestop zase v istem prestopnem roku:

–          se kaznuje z denarno kaznijo. 

77. člen 

Sodnik, ki poskuša ali izvede fizični napad na katerega koli udeleženca tekme ali gledalca:

–          se kaznuje s prepovedjo opravljanja dolžnosti za najmanj šest mesecev. 

78. člen 

Igralec, ki brez odobritve matičnega kluba nastopi za tujo ekipo:

–          se kaznuje s prepovedjo igranja v trajanju najmanj treh mesecev.  

XIII. PREHODNE IN KONČNE DOLOČBE
79. člen 

Tolmačenje odredb tega Pravilnika daje UO BZS ob predhodno podanem mnenju Disciplinskega razsodišča Disciplinskega sodnika BZS. 

80. člen 

Dokler BZS ne uredi licenciranja sodnikov in sojenja na tekmah, ki potekajo pod okriljem BZS, lahko sankcije, ki jih zaradi pitja alkohola in kajenja cigaret predvidevajo Pravila igranja WTBA (World Tenpin Bowling Association Statutes and Playing Rules, razdelek Smoking and Drinking) na tekmah, kjer so prisotni, a ne igrajo, izrekajo člani Disciplinskega razsodišča Disciplinski sodnik in člani Upravnega odbora ter predsednik. Te pristojne osebe v tem delu izrekanja sankcij nadomeščajo sodnika. 

Na odločitev pristojne osebe, ki nadomešča sodnika, ni pritožbe. 

81. člen 

Če je za vodenje disciplinskega postopka, začetega pred potrditvijo veljavnosti tega Pravilnika pristojen drug disciplinski organ, nadaljuje vodenje postopka organ, pristojen v smislu tega pravilnika. 

Vsi postopki, ki so se začeli pred veljavnostjo tega pravilnika, se dokončajo po prej veljavnih pravilih. 

82. člen 

Na dan potrditve veljavnosti tega Pravilnika preneha veljati pravilnik, ki je bil v veljavnosti do takrat. 

83. člen 

Ta pravilnik je bil sprejet na skupščini BZS dne 22.6.2011 in začne veljati naslednji dan po objavi na spletnih straneh BZS.  

